钦定古今图书集成/明伦汇编/氏族典/第229卷 > 杨美
## 钦定古今图书集成/明伦汇编/氏族典/第229卷 > 杨美

按《宋史杨美传》：“美，并州文水人。本名光美，避太宗旧
名改焉。美状貌雄伟，武力绝人，以豪侠自任。汉乾祐
中，周祖征三叛，美杖策诣军门求见，周祖召与语，壮
之，留帐下，累迁铁骑都指挥使。太祖与美有旧，即位
以为内殿直都知。建隆三年，升青州北海县为军，以
美为军使。乾德二年，召还，迁马步军都头。开宝二年”，
领端州防御使。六年，加都军头、领宣州观察使，俄授
虎捷左右厢都指挥使、领河西军节度。会征太原，命
美为行营马军都虞候。太平兴国二年，出为保静军
节度。三年，以疾求解官。卒，赠侍中。